**SZITAKÖTŐ program**

**2016-4 TÉL**

***Segédanyag***

Készítette: Sáriné Vetró Zsuzsanna

Algyői Fehér Ignác Általános Iskola 5., 6. osztály nyelvtan óra

Tananyag: Mondatfajták ismétlése – A kérdő mondat

Felhasznált írás: „Gondolkodni gyerekjáték!” Könyvajánló

**CÉL: A kérdő mondatok fajtáinak gyakorlása (kérdőszavas, eldöntendő, „-e” kérdőszócskás)**

A kérdő mondatok fajtáinak gyakorlásához ez egy izgalmas óra, ahol a gyerekek kérdeznek saját maguktól, ill. társaiktól. Otthoni feladatnak pedig az egyik témával kapcsolatban „interjút” készítenek a kiválasztott személlyel.

Elolvassuk a könyvajánlót, beszélgetünk a könyvek megjelenéséről, témájáról.

Majd közösen meghatározunk 5 témát, melyekről kérdéseket kell feltennünk mindhárom formában. Ezt táblázatba foglaljuk: pl.:

|  |  |  |
| --- | --- | --- |
| **TÉMA** | **KÉRDÉS** | **KIHEZ** |
| kérdőszóval | eldöntendő | -e kérdőszócska |
| **ÉLET** | Hol voltam születésem előtt? | Az ember örökké él? | Emlékezni fogok-e a gyerekkoromra, ha felnőtt leszek? | ANYU |
| *válasz* | *Szerintem a felhők között voltam.* | *Igen.* | *Szerintem emlékezni fogok, mert olyan sok jó történt már velem.* |  |
| **HALÁL** |  |  |  |  |
| *válasz* |  |  |  |  |
| **BARÁTSÁG** |  |  |  |  |
| *válasz* |  |  |  |  |
| **CSALÁD** |  |  |  |  |
| *válasz* |  |  |  |  |
| **IDŐ** |  |  |  |  |
| *válasz* |  |  |  |  |

Ha kitöltötték a táblázatot, akkor kiválasztanak egyet-egyet, melyet a padtársukkal megbeszélnek.

5 csoportot alakítunk. Minden csoport megkapja a saját TÉMÁJÁT, melyet megbeszélnek, összevetik egymás kérdéseit, válaszait. Megvitatják a különbségeket, majd beszámolnak az eredményről.

Otthoni feladat: Riport készítése a kiválasztott témáról és személlyel. (min. 5 kérdésből álló riport)